** **

**REPUBLIKA HRVATSKA**

**BJELOVARSKO – BILOGORSKA ŽUPANIJA**

**OPĆINA VELIKA PISANICA**

**OPĆINSKI NAČELNIK**

KLASA: 620-01/24-01/01

URBROJ: 2103-19-03-24-1

U Velikoj Pisanici, 02.02.2024.

Temeljem članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/13, 36/09, 150/11, 144/12 i 19/13 -pročišćeni tekst, 132/15, 123/17, 98/19 i 144/20), članka 75. Zakona o sportu („Narodne novine“ broj 141/22) i čl. 49. Statuta Općine Velika Pisanica („Službeni glasnik Općine Velika Pisanica“ broj 1/21), članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) Općinski načelnik općine Velika Pisanica objavljuje

**JAVNI POZIV ZA PRIJAVU PROJEKATA**

**UDRUGA IZ PODRUČJA SPORTA ZA 2024. GODINU**

**I.**

Predmet javnog poziva je prikupljanje pisanih prijedloga projekata udruga za program javnih potreba iz područja sporta za 2024. godinu.

Javni poziv se objavljuje na na web stranici Općine : www.velika-pisanica.hr

**II**.

Javne potrebe u sportu financiraju se sredstvima Proračuna ostvarenim iz prihoda Općine.

Općina Velika Pisanica financirat će sljedeće programe iz područja sporta:

1. redovitu djelatnost amaterskih sportskih klubova i udruga

2. škole sportova za djecu i mladež

3. sudjelovanje na natjecanjima i turnirima

**III.**

Ukupno planirana vrijednost javnog poziva je 22.700,00 EUR.

Najmanji iznos traženih sredstava za financiranje projekta je 1.000,00 EUR, a najveći 17.000,00 EUR.

Način plaćanja:

A) Projekti za koje su odobrena financijska sredstva do 1.500,00 EUR i koji se ne provode dulje od 12 mjeseci – isplaćuje se predujam u iznosu 50% iznosa navedenog u ugovoru, u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.

B) Projekti za koje su odobrena financijska sredstva preko 1.500,00 EUR i koji se ne provode dulje od 12 mjeseci – mjesečno 1/12 iznosa navedenog u ugovoru, ovisno o raspoloživosti proračunskih sredstava, odnosno dinamici punjenja proračuna a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.

C) Projekti do 1000,00 EUR se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

**IV**.

Rok za podnošenje prijedloga projekata je 30 dana, a završava 3. ožujka 2024. godine**.**

**V.**

Svaka udruga može prijaviti i ugovoriti najviše dva projekta u okviru ovog Javnog poziva na razdoblje provedbe do 12 mjeseci, a svaki se prijavljuje na posebnoj prijavnici. Zbrojeni iznos projekata ne može biti od najvišeg iznosa određenog u točki III.

Ista udruga može biti partner na više projekata unutar prioritetnih područja Javnog poziva.

Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Velika Pisanica te svim drugim davateljima financijskih sredstava iz javnih izvora.

**VI**.

Prednost u financiranju projekta i nedozvoljene prijave na ovaj Javni poziv detaljno su opisane u Uputama za prijavitelje na Javni poziv za prijavu projekata udruga iz područja sporta za 2024. godinu.

**VII**.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internet stranicama Općine Velika Pisanica ([www.velika-pisanica.hr](http://www.velika-pisanica.hr)).

Dokumentaciju treba poslati preporučeno poštom ili osobno na sljedeću adresu:

OPĆINA VELIKA PISANICA

Trg hrvatskih branitelja 3

43 271 Velika Pisanica

"Za Javni poziv za prijavu projekata udruga iz područja sporta

za 2024. godinu – NE OTVARATI"

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za prijavu projekata iz područja sporta za 2024. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Sva pitanja vezana uz ovaj Javni poziv mogu se postaviti pismenim putem.

OPĆINSKI NAČELNIK

Fredi Pali

**Prilog:**

- Upute za prijavitelje (A5)

- Obrazac opisa projekta (B1)

- Obrazac proračuna projekta (B2)

- Izjava o nepostojanju dvostrukog financiranja (B3)

- Izjava o partnerstvu (B4)

- Kontrolna lista